kardosdrur/scandi-wiki huggingface dataset:
Roque Dalton

Roque Dalton (14. maj 1935 i San Salvador  –  10. maj 1975) var en poet, forfatter og journalist, som kom fra El Salvador, han havde en amerikansk far og hans mor kom  fra El Salvador. 

Dalton blev medlem af et kommunistisk parti i 1957, og arresteret og senere udvist. Han blev medlem af ERP, men blev likvideret af medlemmer fra denne organisation da de mistænke Dalton for forræderi.

Skønlitterære forfattere fra El Salvador
Journalister fra El Salvador
Kommunister fra El Salvador
Digtere fra El Salvador
Personer fra San Salvador
Arazap

Arazap (, indtil 1947 Evdzhilar eller Evjilar) er en by i provinsen Armavir i Armenien. Den har et indbyggertal på  indbyggere og ligger på grænsen til Tyrkiet.

Eksterne henvisninger 
 Arazap på GEOnet Names Server 
 Rapport om folketællingen i Armenien i 2001 

Byer i Armenien
Justus Friedrich Wilhelm Zachariae

Justus Friedrich Wilhelm Zachariae (1. maj 1726 i Frankenhausen i Thüringen – 30. januar 1777 i Braunschweig) var en tysk digter.

Han studerede 1743—46 jura i
Leipzig, hvor han sluttede sig til Gottsched,
fortsatte 1747 sine Studier i Göttingen, blev
derpå Lærer ved Carolinum i Braunschweig
og 1761 Professor i Poesi smst., senere
Kanonikus ved St. Cyriakus-Stiftelsen.
Opmærksomheden for Z. vaktes gennem hans komiske
Epos »Der Renommist« (1744), udgivet paa ny
af Bruno Golz (1909), ogsaa hos Reclam (Nr.
307), hvis djærve Humor, især i Skildringen af
Studenterlivet, han ikke naaede paa Højde
med i sine følgende komiske Epos som
»Schertzhafte epische Poesien«, »Murner in der Hölle«
og »Lagosiade«. Han forsøgte sig ogsaa som
alvorlig Epiker med »Die Tageszeiten«, »Der
Tempel des Friedens«, »Die 4 Stufen des
weiblichen Alters«, »Die Schöpfung der Hölle«
og »Ferdinand Cortez«, men var heldigere, naar
han skrev »Fabeln in Burkart Waldis Manier«
eller søgte at forny de gamle Folkebøger i
»Zwei neue schöne Måhrlein«. Kun »Der
Renommist« har bevaret hans Navn. »Poetische
Schriften« (9 Bd 1763—65); »Hinterlassene
Schriften« med Biografi, udg. af I. I.
Eschenburg (1781). Hans polemiske Digte er
udgivne af Otto Ladendorf (»Literarische
Denkmale« Nr. 227).

Digtere fra Tyskland
Apis (gud)

Apis eller Hapis (alternativt stavet Hapi-Ankh) var en egyptisk gud.

I egyptisk mytologi var Apis en tyregud og helligt dyr for guden Ptah i byen Memphis. Apis blev tilbedt i form af en levende tyr, der blev udvalgt som ung kalv ud fra flere særlige kendetegn i pelsen. Når Apis-tyren var 28 år gammel blev tyren slået ihjel under en stor ceremoni, den døde Apis-tyr blev først balsameret og derefter begravet i Serapeums underjordiske gravlabyrint ved Sakkara. I ruinerne af Serapeum, fandt den franske arkæolog Auguste Mariette 64 begravede Apis tyre.

Referencer 

Egyptiske guder
Pernille Priergaard Worsøe

Pernille Priergaard Worsøe er en dansk billedkunster (født 1969), der bor og arbejder i København. Worsøe er uddannet på Det Kongelige Danske Kunstakademi, hvor hun tog afgang i 1996. Hun er uddannet hos professor Mogens Møller og har udstillet i ind- og udland.

Hun fik Statens Kunstfonds treårige arbejdslegat i 2000. Blandt steder, hun har udstillet, er: Charlottenborgs Forårsudstilling 1992 og 1993, HOLE, Retinal Circus, Museet for Samtidskunst, Brandts Klædefabrik, Stockholm Art Fare 2003 og Esbjerg Kunstmuseum, ARoS og Randers Kunstmuseum 2004, Beaver Projects og Medicinsk Museion i 2006, Rumkammerat i 2008 . Worsøe har bidraget til værket Bunker Secret Site, Hirtshals 1995. Hun er tre gange blevet præmieret af Statens Kunstfond, i 1994, 1996 og 1999.

Hun arbejder blandt andet med video, fotografi og installationer. Hun har indgået i kunstneriske samarbejder med blandt andet Mette Vangsgaard. Sammen lavede de videoen Outskirts i 1999, som er produceret af Bald Film og Zentropa og med musik af Thomas Knak. Desuden har de sammen lavet animationsfilmen Aflejre i 2004, der er animeret af Martin de Thurah.

Senest har hun samarbejdet med industriel designer Martin Larsen og arkitekt David Garcia om skulpturelle legeredskaber til Drejens Børnehave 2009 samt en Möbius kurveskulptur til Sjølund-Hejls Skole i 2010. Hun har desuden udarbejdet en pris til Højteknologifonden.

Referencer 

Kunstnere fra Danmark
Silistria

Silistria kan henvise til flere emner;

 Silistra – en by belliggende i det nordlige Bulgarien.
 Silistria (Aarhus) – Tidligere vandmølle i Aarhus, som i dag huser fritidaktiviteter.
Eduard Ivanovitj Totleben

Eduard Ivanovitj Totleben,  (, nogle gange translittereret som Todleben; 20. maj 1818 i Mitau i Guvernement Kurland – 1. juli 1884 i Bad Soden i Tyske Kejserrige) var en tyskbaltisk greve og russisk ingeniørgeneral. Totleben uddannedes på ingeniørskolen i Sankt Petersborg i årene 1832—36, hvorpå han som underløjtnant indtrådte i ingeniørkorpset. I 1847—50 deltog han i kampene i Kaukasus og var her virksom ved flere belejringer. Som oberstløjtnant i general Schilder-Schuldners stab udmærkede han sig 1854 ved belejringen af Silistria; men den store berømmelse og sit højt ansete navn vandt han under forsvaret af Sevastopol, hvor han med en enestående dygtighed og energi bragte byens sydfront i en sådan stand, at det lange og seje forsvar, der væsentligst blev ledet af ham, kunne føres. I juni 1855 såredes han og måtte af den grund indstille sin virksomhed foreløbig. Han udnævntes til generalløjtnant og generaladjudant hos kejseren samt i 1860 til direktør for krigsministeriets ingeniørdepartement og generalinspektør for ingeniørvæsenet; som sådan udfoldede han stor virksomhed ved forbedring af russiske fæstninger. Under den russisk-tyrkiske krig i 1877—78 blev han kaldt til krigsskuepladsen for at lede angrebsarbejderne mod Plevna. Efter hans dygtige virksomhed her ophøjedes han ved byens fald i grevestanden. Han fik senere ledelsen af indeslutningen af de bulgarske fæstninger og i april 1878 overkommandoen i Tyrkiet. I 1879 blev han generalguvernør i Odessa og året efter i Vilnius. Han har udgivet Défense de Sébastopol (Sankt Petersborg, 1864).

Kilder 

Tyskbaltere
Generaler fra Rusland
Salmonsens
Live in Belgrade

Live in Belgrade er et livealbum udgivet af det serbiske roma Balkan brassband Boban Marković Orkestar. Albummet er indspillet i 2002 i Beograd i Serbien, "Ederlezi" dog i Budapest i Ungarn. Producere er Henry Ernst og Helmut Neumann. Albummet blev udgivet på Piranha Musik.

Sporliste 

Album fra 2002
Album fra Serbien
Fnugrulle

En fnugrulle er en rulle med ensidet klæbende papir, på en pap- eller plastikcylinder med et fastgjort håndtag. Anordningen gør det lettere at fjerne fnug eller fibre fra eksempelvis beklædning, møbler og sengetøj. Når rullen er opbrugt vil den typisk kunne erstattes af ekstra klæberuller, som kan købes særskilt.

Rullens 360 graders rotation gør det muligt hurtigt at fjerne genstridige fibre, almindeligvis i form af dyrehår. Fnugruller fås i mange størrelser fra dyrehandlere, supermarkeder og tøjbutikker.

Beklædning
Tekstilpleje

ja:コロコロ
Andreasordenen

Andreasordenen var den højeste russiske orden i det Russiske Kejserrige og var indstiftet i 1698 af Peter den Store. Ordenen, som kun har én klasse, var bestemt for medlemmer af det kejserlige hus, fyrster og konger samt personer af generalløjtnants rang, som havde Alexander-Nevskij eller den hvide Ørns Orden. Ordenstegnet er den russiske rigsørn i guld, sort emaljeret; på dennes bryst hviler et mørkeblåt andreaskors med apostlens legeme. På korsets fire arme står i guld bogstaverne S. A. P. R. (ɔ: Sanctus Andreas Patronus Russiae "den hellige Andreas, Ruslands Beskytter"). Ordenstegnet bæres i et blåt bånd, der går fra højre skulder til venstre hofte; den ottestrålede stjerne dækker venstre bryst. Ordenskæden består vekselvis af andreaskors og kroner. Ved ordensfesten på stiftelsesdagen den 30. november, bæres en særlig dragt: hvidforet kappe af grønt Fløjl m. m.

Kilder 

Ordener, dekorationer og medaljer fra Rusland
Etableret i 1698
Ophørt i 1917
Wesergebirge

Wesergebirge er et område af småbjerge ved floden Weser i de tyske delstater Nordrhein-Westfalen og Niedersachsen.

De højeste  toppe ligger 326 meter over havet. Området består hovedsageligt af kalksandsten og er dækket af skov.  De er de nordligste udløbere af de tyske  Mittelgebirge, og  går i nord langsomt over i det nordtyske sletteland, men  har på sydsiden bratte afslutninger. Wesergebirge omfatter naturbeskyttelsesområderne Naturpark TERRA.vita mod vest og Naturpark Weserbergland Schaumburg-Hameln mod øst. Større byer i bjergregionen eller ved grænsen er Porta Westfalica, Minden og Bückeburg. Seværdigheder er for eksempel borgen Schaumburg, Arensburgs Slot og minemuseet i  Kleinenbremen.

Mittelgebirge
Bjerge i Tyskland
Nordrhein-Westfalens geografi
Niedersachsens geografi
Katarina Srebotnik

Katarina Srebotnik (født 12. marts 1981 i Slovenj Gradec) er en professionel slovensk tennisspiller.

Hun har været med til at vinde Qatar Ladies Open to gange i double.

Grand Slam-titler
 Australian Open:
Mixeddouble 2011 (sammen med Daniel Nestor)

 French Open:
Mixeddouble 1999 (sammen med Piet Norval)
Mixeddouble 2006 (sammen med Nenad Zimonjić)
Mixeddouble 2010 (sammen med Nenad Zimonjić)

 US Open:
Mixeddouble 2003 (sammen med  Bob Bryan)

Referencer

Eksterne henvisninger 

 

Tennisspillere fra Slovenien
Johann Christoph Denner

Johann Christoph Denner (døbt 13. august 1655; død 26. april 1707) var en kendt træblæsermager i barokken, som tilskrives opfindelsen af klarinetten.

Denner blev født i Leipzig i en familie af horndrejere. Han flyttede sammen med sin far, jagthornsmageren Heinrich Denner, til Nürnberg i 1666. J. C. Denner blev officielt instrumentmager i 1678. To af hans sønner, Jacob og Johann David, blev også instrumentbyggere. Mindst 68 instrumenter tilskrevet J. C. Denner har overlevet til i dag. Denner døde i 1707 blev begravet i Nürnberg.

I 1730 skrev Johann Gabriel Doppelmayr følgende om Denner:

 I begyndelsen af det nuværende århundrede opfandt han en ny type pipeværk, den såkaldte klarinet... og omsider præsenterede han også en forbedret chalumeau.

På basis af denne passage har Denner af mange fået æren for forbedringen af chalumeauen og opfindelsen af klarinetten. Til trods for ordene "I begyndelsen af det nuværende århundrede" siges det ofte, at han udviklede klarinetten i 1690; der er intet bevis for dette.  Faktisk kan J. C. Denner meget vel ikke have bygget nogen klarinetter overhovedet. Kun en bevaret klarinet i University of California, Berkeleys eje er blevet tilskrevet ham, og denne påstand er endda bestredet. Et andet instrument, der muligvis var lavet af Denner, blev ødelagt i anden verdenskrig. Den tidligste kendte reference til klarinetten er en faktura fra Jacob Denner dateret i 1710, tre år efter J. C. Denners død.

Referencer 

Musikinstrumentmagere
Personer fra Nürnberg
Chalumeau

Chalumeauen (fra græsk: κάλαμος, kalamos betydende "rørblad") er et træblæseinstrument fra den sene barok og tidlige klassiske periode. Den minder meget om en blokfløjte men har et mundstykke som en klarinet. Den bruges nogen gange i musikundervisning af begynderklarinetter.

Eksterne henvisninger 

Træblæseinstrumenter
Historiske musikinstrumenter
Rørblad

Et rørblad (ofte bruges betegnelserne blad og rør for hhv. enkeltrørblad og dobbeltrørblad) er en tynd bred stribe af et materiale, som vibrerer for at lave lyd. Rørblade bruges til træblæseinstrumenter og er normalt lavet af kæmperør, men anvendes også i syntetiske materialer som plastic – især af begyndere.

Enkeltrørblade 
Enkeltrørblade bliver brugt hos klarinetter og saxofoner. Bladet bliver sat på et mundstykke og strammet til med en klemme. Undersiden af bladet er helt fladt så det passer på mundstykket; oversiden bliver gradvist tyndere jo nærmere du kommer enden af bladet. Det er rektangulært formet, bortset fra enden som er afrundet for at passe med afrundingen af mundstykket. Alle enkeltrørblade har samme form, men har forskellig størrelse for at passe til mundstykket.

Forskellen på bladene inden for det samme instrument er tykkelsen. Den måles på en generel skala fra 1, som er den letteste og tyndeste, til 5, som er den tykkeste og tungeste at spille på. Denne skala er ikke standardiseret og kan variere alt efter producenten. Tykkelsen af enden og begyndelsen af bladet og hvordan den er imellem har også en effekt på lyden. Tætheden og stivheden af rørbladet vil også påvirke lyden i forskellig retning.

Dobbeltrørblade 

Dobbeltrørblade bliver blandt andet brugt på fagotter, oboer, sækkepiber og engelske horn.

Produktionen af dobbeltrørblade er langt mindre standardiseret end af enkeltrørblade og foretages i høj grad af den enkelte musiker. Idet instrumenter, der anvender rør, oftest ikke kan stemmes på andre måder, er det rørenes stemning, der afgør den overordnede stemning. Efterhånden kan man købe flere færdiglavede rør som indekseres efter en skala som enkeltrørene, men disse skal næsten altid skrabes til så de passer den enkelte musiker og instrumentet samt hvad røret skal anvendes til at spille.

Materialer 
De fleste rørblade er lavet af kæmperør, men rørblade af syntetiske materialer bliver også brugt af nogle få musikere – især som begynder på dobbeltrørbladsinstrumenter er det meget nemmere at styre plasticrør, omend lyden er væsentligt dårligere. Syntetiske rørblade varer generelt længere end deres naturlige modstykker, de skal ikke fugtes før spilning, og kvaliteten på rørbladene varierer ikke så meget fra rørblad til rørblad. Mange musikere mener derimod, at de har dårligere lyd end dem af kæmperør, eller bruger dem, når lydkvaliteten ikke er så vigtig, så som i amerikanske marchkorps.

Nylige udviklinger inden for syntetiske rørblade har lavet rørblade lavet af en syntetisk polymer-blanding , og siden forskning på dette område har haft fremgang, er syntetiske rørblade blevet mere accepterede. Rørblade af syntetisk materiale er nyttig, når man spiller med jævne lange mellemrum, da rørblade af kæmperør ville have tørret ud.

Dizien, en kinesisk transponerende fløjte, har en speciel type rørblad som er lavet af en papirlignende bambusmembran.

Referencer 

Træblæseinstrumenter
Cal Strong

F. Calvert Cal Strong (12. august 1907 i Jacksonville i Illinois – 27. januar 2001 i Carmichael i Californien) var en amerikansk vandpolospiller som deltog i de olympiske lege 1932 i Los Angeles.

Strong vandt en bronzemedalje i vandpolo under OL 1932 i Los Angeles. Han var med på det amerikanske hold som kom på en tredjeplads efter Ungarn og Tyskland. Han spillede i alle fire kampe i OL-turneringen.

Eksterne henvisninger 

Vandpolospillere fra USA
Deltagere ved sommer-OL 1932
Charles Finn

Charles Charlie Thornton Finn (28. juli 1899 – 13. januar 1974) var en amerikansk vandpolospiller som deltog i de olympiske lege 1932 i Los Angeles og 1936 i Berlin. 

Finn vandt en bronzemedalje i vandpolo under OL 1932 i Los Angeles. Han var med på det amerikanske hold som kom på en tredjeplads efter Ungarn og Tyskland. Han spilte alle fire kampene i OL-turneringen. 

Fire år senere, under OL 1936 i Berlin, var han med på det amerikanske vandpolohold som blev slået ud efter indledende runde, hvor han spillede med i alle tre kampe.

Eksterne henvisninger 

Vandpolospillere fra USA
Feature

Feature er en genre i journalistik. Der tages et emne op uden fokus på det døgnaktuelle.
Featuren kan anvende elementer af interview og reportage.
 
 

Journalistik
Herbert Wildman

Herbert Henry Wildman (6. september 1912 – 13. oktober 1989) var en amerikansk vandpolospiller som deltog i de olympiske lege 1932 i Los Angeles og 1936 i Berlin. 

Wildman vandt en bronzemedalje i vandpolo under OL 1932 i Los Angeles. Han var målmand på det amerikanske hold som kom på en tredjeplads efter Ungarn og Tyskland. Han spillede med i alle fire kampe som målmand. 

Fire år senere, under OL 1936 i Berlin, var han målmand på det amerikanske vandpolohold som blev slået ud efter den indledende runde, hvor han spillede med i alle to kampe.

Eksterne henvisninger 

Vandpolospillere fra USA
Vanessa Johansson

Vanessa Johansson (født 12. januar 1980 i New York) er en amerikansk skuespillerinde.

Hun spiller hovedrollen i den amerikanske spændingsfilm Shark in Venice og har medvirket i zombiefilmen Day of the Dead.

Biografi 
Vanessa Johansson er søster til Scarlett Johansson. Deres far, Karsten Johansson, blev født i Danmark og deres farfar, Ejner Johansson, var kunsthistoriker, manuskriptforfatter og instruktør. Vanessas mor, Melanie Sloan, er en amerikansk producer.

Filmografi 
 Manny & Lo (1996)
 Shifted (2006)
 Terra (2007)
 Shark in Venice (2008)
 The Objective (2008)
 Day of the Dead (2008)
 Reservations (2008)
 Deal O'Neal (2010)

Fodnoter

Eksterne henvisninger 
 

Jøder fra USA
Filmskuespillere fra USA
Personer fra New York City
Volkswagen 1,6 TDI-motor

Volkswagen 1,6 TDI-motoren er en dieselmotor fra Volkswagen Aktiengesellschaft. Motoren blev introduceret i 2009 og afløste 1,9 TDI-motoren. Motoren bruges i forskellige bilmodeller fra Volkswagen, Audi, SEAT og Škoda Auto.

I modsætning til 1,9 TDI-motoren, som havde pumpe/dyse-indsprøjtning, har 1,6 TDI commonrail-indsprøjtning.

Motoren findes i fire ydelsestrin: , ,  og . Den svageste udgave blev dog allerede i 2010 afløst af 1,2 TDI-motoren.

Alle varianterne har 4 cylindre, 2 overliggende knastaksler og 16 ventiler.

Tekniske specifikationer

Se også 
 TDI (motor)
 Turbodiesel

1,6 TDI-motor
Bilmotorer
Dieselmotorer
Renteswap

Renteswap er en finansiel aftale mellem to parter om udveksling af rentebetalinger i en given periode. 

Man ser typisk renteswaps i transaktioner, hvor man vil udskifte en flydende rente med en fast rente. Swappet foregår som oftest gennem en finansiel institution.

Eksempel 
Eksempelvis mellem en andelsboligforening og et realkreditinstitut/pengeinstitut. Aftalen kan kun laves for realkreditlån, som andelsboligforeningen optager med sikkerhed i ejendommen. Det er ikke muligt at lave renteswap på lån til private andelshavere.

Renteswap-aftalen er bindende for begge parter, og et renteswap-lån kan ikke konverteres, som f.eks. et fastforrentet lån uden renteswap kan.

Referencer 

Finansiel økonomi
Egely Kloster

Egely Kloster – Taikyo-ji var et buddhistisk kloster i Rinzai Zen traditionen, grundlagt af Denko John Mortensen i Østermarie på Bornholm i 2007. Klosteret i en gammel gård var det eneste Rinzai Zen kloster i Skandinavien med en fastboende Zen lærer.

Denko blev først interesseret i Buddhisme sidst i 1960'rne og tog til Ryutaku-ji i Japan, hvor han mødte Soen Nakagawa. Senere blev han elev af Soen Roshis efterfølger, Eido Shimano. Denko blev ordineret som Rinzai Zen Buddhistisk munk i Dai Bosatsu Zendo i 1980. Efter 22 års træning modtog Denko Dharma Transmission (inka) fra Eido i 2002 og blev hermed zenmester og linjeholder i Rinzai zenbuddhismen.

Denko brød med Eido Shimano og blev uafhængig lærer.

Denko er medlem af American Zen Teachers Association.

Egely Klosterer blev lukket i 2015, men Buddhistisk Samfund  eksisterer stadig. Denko nu Choan Roshi bor og underviser i Havredal Zendo i Midtjylland.

Noter

Referencer 

 
 
 Ciolek, T. Matthew. 1997-present. Hakuin School of Zen Buddhism. Canberra: www.ciolek.com – Asia Pacific Research Online. Hakuin School of Zen Buddhism .
 American Zen Teachers Association. Members List . Retrieved on November 23, 2010.
 Oplev Bornholm (c) 2009 Hovedland s. 20

Eksterne henvisninger 
 Egely Kloster 

Buddhistiske templer
Bygninger, konstruktioner og anlæg i Bornholms Regionskommune
Charles McCallister

Charles Harold Dutch McCallister (14. oktober 1903 i Madison i Syd-Dakota – 22. oktober 1997 i Los Angeles i Californien) var en amerikansk vandpolospiller som deltog i de olympiske lege 1932 i Los Angeles og 1936 i Berlin. 

McCallister vandt en bronzemedalje i vandpolo under OL 1932 i Los Angeles. Han var med på det amerikanske hold som kom på en tredjeplads efter Ungarn og Tyskland. Han spillede med i alle fire kampe. 

Fire år senere, under OL 1936 i Berlin, var han med på det amerikanske vandpolohold som blev slået ud efter indledende runde, hvor han spillede med i alle tre kampe.

Eksterne henvisninger 

Vandpolospillere fra USA
Daniela Costian

Daniela Costian (født 30. juni 1965 i Brăila, Rumænien) er en australsk tidligere diskoskaster. 

Costian er oprindeligt rumæner, og hun konkurrerede oprindelig for sit fødeland, blandt andet ved Universiaden i 1985 i Kobe, hvor hun vandt bronze. I 1990 blev hun australsk statsborger og har siden stillet op for dette land.

Hun deltog første gang ved de olympiske lege i 1992 i Barcelona, hvor hun i kvalifikationsrunden kastede 64,10 m, hvilket var sjettebedste længde, og i finalen kastede hun i femte forsøg 66,24 m, hvilket indbragte hende bronze efter vinderen Maritza Martén fra Cuba med 70,06 m og Tsvetanka Khristova fra Bulgarien med 67,78 m.

Året efter vandt hun sølv i samme disciplin ved VM i Stuttgart, og i 1994 vandt hun guld ved Commonwealth Games.

Hun deltog også ved OL 1996 i Atlanta, hvor hun kastede 61,66 m og akkurat ikke kvalificerede sig til finalen på en samlet fjortendeplads. Hendes sidste OL var i 2000 i Sydney, hvor hun blot kastede 51,96 m og blev nummer 31 og næstsidst.

Hendes personlige rekord er 73,84 m som hun satte i i 1988, og er også den rumænske rekord. Hendes bedste resultat for Australien var 68,72 fra 1994. Dette er også den oceaniske rekord.

Referencer 

Diskoskastere fra Australien
Deltagere for Australien ved sommer-OL 1992
Deltagere for Australien ved sommer-OL 1996
Deltagere for Australien ved sommer-OL 2000
Olympiske bronzemedaljevindere fra Australien
Santiago Bernabéu Yeste

Santiago Bernabéu Yeste (født 8. juni 1895, død 2. juni 1978) var en spansk fodboldspiller og sportsdirektør og en af de mest centrale personer i Real Madrids historie. Han regnes som en af de vigtigste personer i at forvandle Real fra at være Madrids næstbedste klub til at være Spaniens bedste og en af de største klubber i Europa. Han var klubbens direktør i perioden 1943-1978, og klubbens nuværende stadion er opkaldt efter ham.

Referencer

Eksterne henvisninger 

Fodboldspillere fra Spanien
Real Madrid
Abraham Kløcker

Abraham Kløcker (født 28. september 1673 i Aalborg, død 13. februar 1730) var en dansk handelsmand, far til Herman Lengerken Kløcker.

Liv og gerning 

Han var søn af Jens Pallesen (Christensen) og Helvig Kløcker. I 1707 tog han borgerskab i København som købmand og blev en af datidens mest fremtrædende handlende. I forening med Vilhelm Edinger og Hans Jørgen Solberg fremkaldte han 1726 en kongelig bevilling for København til eneret til indførsel af salt, vin, brændevin og tobak. 1719 blev han fritaget for borgerlige bestillinger, udnævntes 1720 til kommitteret i Politi- og Kommercekollegiet, hvilken stilling han samme år ombyttede med en lignende i Missionskollegiet, lige som han endnu samme år blev kurator ved Vajsenhuset.

Han var tillige direktør for Vestindisk-guineisk Kompagni. Han stod i nært forhold til Frederik Rostgaard, hvorfor han var en af dem, der 1725 opkaldtes i den hemmelige kommission for at aflægge ed, hvilket han tog sig meget nær.

Ægteskaber 

Han var gift 1. gang med Elisabeth f. v. Lengerken og 2. gang med rådmand Elovius Mangors enke, Johanne f. Herfort.

Eksterne henvisninger 
 Dansk biografisk Lexikon, bind IX, s. 246

Abraham
Købmænd fra Danmark
Personer fra Aalborg
Danskere i 1700-tallet
Personer i Dansk Biografisk Leksikon